4.PIELIKUMS

Liepājas pilsētas domes

2021.gada 18.marta

noteikumiem Nr.2

**Kritēriji ielu uzturēšanas klases noteikšanai**

* **A uzturēšanas klase**

Iekļauj ielu posmus ar saistītu segumu, tai skaitā bruģa un dzelzsbetona plātņu segumu, kuri atbilst vismaz vienai no zemāk dotajām pazīmēm:

1. Ielas posms iekļauts Ministru kabineta 2009.gada 29.septembra noteikumos Nr.1104 "Noteikumi par valsts autoceļu un valsts autoceļu maršrutā ietverto pašvaldībām piederošo autoceļu posmu sarakstiem".
2. Atbilstoši Liepājas pilsētas apbūves noteikumiem, ielas posms klasificējams kā pilsētas nozīmes C kategorijas iela (Liepājas pilsētas domes 2012.gada 16.februāra saistošo noteikumu Nr.8 "Teritorijas izmantošanas un apbūves noteikumi" 252.1.apakšpunkts).

* **B uzturēšanas klase**

Iekļauj ielu posmus ar saistītu segumu, tai skaitā bruģa un dzelzsbetona plātņu segumu, kuri atbilst vismaz vienai no zemāk dotajām pazīmēm:

1. Atbilstoši Liepājas pilsētas apbūves noteikumiem, ielas posms klasificējams kā rajona nozīmes D kategorijas iela (Liepājas pilsētas domes 2012.gada 16.februāra saistošo noteikumu Nr.8 "Teritorijas izmantošanas un apbūves noteikumi" 252.3.apakšpunkts).
2. Ielas posms iekļauts pilsētas sabiedriskā transporta maršrutā.
3. Ielas posms būtisks sabiedrisko pakalpojumu sniegšanai (skolas, pirmsskolas izglītības iestādes, medicīnas iestādes u.c.).
4. Ielas posms savieno A uzturēšanas klasē iekļautos posmus.

* **C uzturēšanas klase**

C uzturēšanas klases ielas tiek dalītas divās apakšgrupās: C1 un C2.

C1 grupā iekļauj ielu posmus, kuri vienlaikus atbilst abām zemāk dotajām pazīmēm:

1. Ielas posms ir ar saistītu segumu, tai skaitā bruģa un dzelzsbetona plātņu segumu.
2. Ielas posms nodrošina satiksmi no dzīvojamiem rajoniem, iestādēm vai uzņēmumiem līdz A un B uzturēšanas klasēs iekļautajiem ielu posmiem.

C2 grupā iekļauj ielu posmus, kuri vienlaikus atbilst abām zemāk dotajām pazīmēm:

1. Ielas posms ir ar nesaistītu segumu.
2. Ielas posms nodrošina satiksmi no dzīvojamiem rajoniem, iestādēm vai uzņēmumiem līdz A un B uzturēšanas klasēs iekļautajiem ielu posmiem vai ir būtisks piekļuvei pašvaldības objektiem.

Atsevišķos gadījumos, lemjot par ielas posma iekļaušanu C uzturēšanas klases C2 grupā, var tikt veikta vidējās satiksmes diennakts intensitātes novērtēšana, C2 grupā iekļaujot ielas posmu, kura satiksmes intensitāte ir lielāka par 200 (divi simti) transportlīdzekļiem diennaktī.

* **D uzturēšanas klase**

**D uzturēšanas klases ielas tiek dalītas divās apakšgrupās D1 un D2**

D1 grupā iekļauj ielu posmus, kuri vienlaikus atbilst abām zemāk dotajām pazīmēm:

1. Ielas posms ir ar saistītu segumu, tai skaitā bruģa un dzelzsbetona plātņu segumu.
2. Ielas posms nav iekļauts A, B un C uzturēšanas klasēs.

D2 grupā iekļauj ielu posmus, kuri vienlaikus atbilst abām zemāk dotajām pazīmēm:

1. Ielas posms ir ar nesaistītu segumu.
2. Ielas posms nav iekļauts A, B un C uzturēšanas klasēs.

* **E uzturēšanas klase**

E uzturēšanas klasē iekļauj ielu posmus, kuri atbilst vismaz vienai no zemāk dotajām pazīmēm:

1. Atbilstoši ielu pārvaldītāja ziņojumam, tehnisku vai finansiālu iemeslu dēļ nav iespējams nodrošināt vismaz D uzturēšanas klasei izvirzītās prasības.
2. Ielas posms netiek izmantots patstāvīgai autotransporta satiksmei.
3. Ielas posmā nav izbūvēts segums.

DOMES PRIEKŠSĒDĒTĀJS J.VILNĪTIS